02/10/2017

Tiuj bildoj diskoniĝis en la tuta mondo. Membroj de la Civila Gvardio frakasante la pordon de balotejo en Ĝirono:

https://www.youtube.com/watch?v=684VGxu9VAA

Ja ĉi tie Carles Puigdemont, prezidento de la Generalitato de Katalunio intencis voĉdoni dimanĉon. Sed la policistoj alvenis antaŭ li, kaj konfiskis la urnojn.

En tuta Katalunio la perfortegaj intervenoj de la nacia polico postlasis spurojn. Almenaŭ 92 personoj estis vunditaj, el kiuj du grave. Laŭ la nombroj de la urĝaj servoj de Katalunio, pli ol 760 personoj ricevis medicinan helpon.

Tiuj bildoj de virinoj, junuloj, familioj perfortitaj de la civila gvardio estis multfoje elsenditaj en la televido kaj la sociaj retoj. Ili estigis reagojn en Eŭropo, kaj spegulas malbonan bildon de la registaro Rajoy, dum la baloto estas ofte prezentata kiel unu el la plej grandaj defioj de la hispana ŝtato, de post la morto de Franco en 1975.

Laŭ La Vanguardia, tiuj perfortaj scenoj inter civitanoj kaj policistoj okazis en pli ol kvardek lokoj de Katalunio, plejparte en Barcelono kaj Ĝirono, sed ankaŭ en malpli grandaj komunumoj.

Flanke de la registaro, la ministro pri Internaj aferoj, organizis tuttage rebaton, pere de sociaj retoj, diskonigante videojn de perfortaj manifestaciantoj agresantaj policistojn. 33 policistoj ŝajne estis vunditaj dum la tago.